*MESTNA OBČINA KOPER*

# *KRAJEVNA SKUPNOST ČRNI KAL e-pošta :* *ksck@siol.net*

*ČRNI KAL 70 tel.: 05/6590-250*

*6275 ČRNI KAL GSM : 041 760-941*

Datum : 17.02.2020

## Z A P I S N I K

1. redne seje sveta Krajevne skupnosti Črni Kal, ki je bila v četrtek, 13.02.2020ob 19.00 uri, v prostorih krajevne skupnosti Črni Kal. Sejo je vodil predsednik Uroš Šavron.

**D N E V N I R E D :**

1. Pregled realizacije sklepov 8. redne seje in potrditev zapisnika
2. Potrditev zaključnega računa in zapisnika inventure komisije
3. Imenovanje skrbnika doma Gabrovica
4. Vloge
5. Razno

Predsednik sveta je predlagal, da se diskusije članov sveta v posamezni točki, časovno omeji na tri minute.

Člani sveta so sprejeli ( glasovalo je 9 članov, 7 ZA)

**Sklep št. 128**

Razprava članov sveta pri posamezni točki dnevnega reda se omeji na 3 minute.

Predsednik je dal na glasovanje predlog dnevnega reda. Doda se točko Ad.3 Imenovanje skrbnika doma Gabrovica. Člani sveta so potrdili predlagani dnevni red z dopolnitvijo (glasovalo je 9 članov, 8 ZA).

**Ad. 1 Pregled realizacije sklepov 8. redne seje sveta in potrditev zapisnika**

Člani sveta so sprejeli ( glasovalo je 9 članov, 7 ZA, )

**Sklep št. 129**

Potrdi se realizacijo sklepov in zapisnik 8. redne seje.

**Ad. 2 Potrditev zaključnega računa in zapisnika inventure komisije**

Ingrid Cunja Kocbek je prisotne seznanila, da je svoje pripombe na zapisnik poslala po e-pošti.

Člani sveta so sprejeli ( glasovalo je 8 članov, 7 ZA, 1 proti),

**Sklep št. 130**

Potrdi se zaključni račun in zapisnik inventurne komisije za leto 2019.

**Ad. 3 Imenovanje skrbnika doma Gabrovica**

Predsednik je člane seznanil, da smo prejeli en predlog za skrbnika upravljanja doma Gabrovica. Pisno soglasje je posredoval Dimitrij Černic iz Gabrovice. Predsednik je dal na glasovanje potrditev skrbnika

Člani sveta so sprejeli ( glasovalo je 10 članov, 10 ZA, )

**Sklep št. 131**

Potrdi se Dimitrija Černic iz Gabrovice za skrbnika doma Gabrovica.

Boris Švab predlaga, da se ustanovi komisija, ki bi ugotovila možnost trženja doma. Komisija naj bi bila sestavljena iz članov sveta Krajevne skupnosti Črni Kal in predstavnikov MO Koper.

Na naslednji seji člani sveta predlagajo možne tržne aktivnosti, ki bi se izvajale v domu Gabrovica.

**Ad. 4 Vloge**

Vaška skupnost Podpeč prosi sredstva v višini 1.037,00 in 10m3 jalovine in 5 m3 betonske mešanice. Sredstva potrebujejo za sanacijo brežine nad urejenim parkiriščem v Podpeči. Člani sveta so sprejeli ( glasovalo je 9 članov, 9 ZA),

**Sklep št.132**

Odobrijo se sredstva v višini 1.037,00 in material.

Ingrid Cunja Kocbek je postavila vprašanje v kakšni fazi je urejanje lastništva parcele št. 1189/39, k.o. Podpeč.

Vaški odbor Loka prosi za material za montažno kritino na otroškem igrišču v višini 229,00eur. Člani sveta so sprejeli ( glasovalo je 9 članov, 9 ZA),

**Sklep št.133**

Prošnji se ugodi.

Vaški odbor Hrastovlje je naslovil vlogo za namestitev talnih ovir in prometnih znakov v Hrastovljah. Člani sveta so sprejeli ( glasovalo je 9 članov, 9 ZA),

**Sklep št.134**

Prošnji se odstopi v reševanje pristojni službi na MO Koper.

Vaščani Rožarja, so naslovili prošnjo za ureditev meteornih vod v vasi Rožar. Priložili so predračun v višini 7.167,00 eur . Člani sveta so odločili, da je potrebno pridobiti še najmanj eno ponudbo.

L.N in R.O, iz Rižane sta naslovili prošnjo za material s prevozom 20 m3 jalovine, za sanacijo makadamske ceste, ki vodi do hišnih številk Rižana 44 in 43. (Glasovalo je 9 članov, 9 ZA),

**Sklep št.135**

Prošnji se ugodi.

Osnovna šola Dekani je naslovila prošnjo za donatorstvo za nabavo in postavitev zunanjega igrala za otroke Vrtca Rižana in postavitev učilnice na prostem za učence Osnovne šole Dekani. (Glasovalo je 9 članov),

**Sklep št.136**

Prošnji se ne ugodi. Krajevna skupnost nima namenskih sredstev za financiranje oziroma doniranje programov in igral OŠ Dekani.

Pridobili smo tri ponudbe zavarovalnic za zavarovanje doma Gabrovica in sicer SAVA, Adriatic Slovenika in Generali. Ingrid Cunja Kocbek pripravi zahtevano vsebino ponudb (premoženjsko odgovornost, vlom, požar, izliv vode,..) , da zagotovimo enakost ponudb in njihovo primerjanje.

Predsednik je prisotne seznanil, da je izvedba asfaltiranja parkirišča pred stavbo KS planirana v investicijskem planu MO Koper za leto 2020. Iz proračuna MO Koper za leto pa je izpadla sanacija ceste Kastelec-Socerb-meja z Italijo. ( Podrobnejša razlaga sledi pod točko razno).

**Ad. 4. Razno**

Boris Švab je opozoril, da se krajani pritožujejo nad nočnim trobljenjem vlakov. To je še posebej moteče v poletnem času.

Ingrid Cunja Kocbek je opozorila na težave z begunci.

Ivana Furlan je opozorila, da sta na območju kraškega roba, med Črnim kalom in Loko označeni dve kolesarski downhill ( za spuste) stezi in sta zelo obiskani. Avtorji in vzdrževalci poti sta italijanska kolesarska kluba Trieste MTB Trails. Vaščani so obstoj poti že prijavili na Zavod Republike Slovenije za varstvo narave (območje nature 2000) in Društvu za opazovanje in proučevanje ptic Slovenije (območje gnezdišča Velike uharice). ZRSVN -ja, so dobil odgovor, da poti nimata dovoljenja oz. soglasja. Svetovali so, da tudi Krajevna skupnost, prijavi nedovoljen obstoj poti. Krajevna skupnost pošlje dopis Alenki Plahuta, da posreduje pri pristojnih službah.

OPN – marca meseca bodo po krajevnih skupnostih razgrnitev, kjer bodo krajani lahko še dodajali manjše spremembe in pripombe.

Pod pristajalno stezo za helikopterje ob gasilskem domu v Dolu, je počil podporni zid.

Člani civilne iniciative za delitev KS oziroma izločitev iz KS Črni Kal, so bili na sestanku pri županu MO Koper. Razlogi za izločitev so še vedno isti.

Stališče sveta KS ostaja enako, torej proti delitvi ali izločitvi dela KS.

Ingrid Cunja Kocbek je povzela, da je svet KS nepripravljen, če bo prišlo do odcepitve, veliko je neznanega, ne ve se kdo bo v novi KS in kdo bo ostal v sedanji KS.

Na Direkcijo za vode se pošlje dopis in skico, kjer se označi, kjer je stal ekološki otok v Rižani.

Simona Zrim je postavila vprašanje, zakaj je izpadla sanacija občinske ceste Kastelec/Socerb do državne meje z Italijo. Predsednik je pojasnil, da so mu na MO Koper pojasnili, da gre za obsežnejša rekonstrukcijska dela, v letošnjem letu bo delan načrt, prihodnje leto pa se bo izvedla sanacija ceste.

Zapisnikar : Predsednik sveta